Kirchberg BE - Alemannische Wikipedia

# Kirchberg BE

### Us der alemannische Wikipedia, der freie Dialäkt-Enzyklopedy

Technische Yschränkung: Dr koräkt Titel wär: »Chiupberg«

Chiupberg isch es Dorf mit öpe füfähaub tuusig Iiwohner im Kanton Bärn. Uf Bärndütsch seit me am Dorf Kirchberg Chiupberg oder Chiuberg. S Bärndütsch wo me z Chiupberg redt, ungerscheidetsech aber zum Teu chly vom Bärndütsch, wo me ir Stadt Bärn redt.Es isch vo Rüedtlige-Aucheflüeh nume dürd Ämme trennt. Ds Chiupberg gits viu Iifchoufsmüglechkeite, Banke, Bus-Hautsteue, Schuele u no viu meh. Ä eigete Bahnhof het's aber nid, dä isch gad uf der angere Ämmesitte und heisst Chiupberg-Aucheflüeh (Kirchberg-Alchenflüh).

Z Höchfäud isch der Dorfhügu, ä teu dervo streckt sech bis zum Zäntrum vom Dorf, won der Hügu när Chiuchhoger heisst, wöu die witt um sichtbari Chiuche druf steit. Me chönt säge, das sech d Gmeind zwüschem Ämmitau undem Mittuland befindet.

Chiupberg het o ä Outobahnusfahrt vor A1 und ä Umfahrigsstrass, wo sitt es paar Jahr z Dorfzäntrum verchehrstechnisch söu entlaste. Z Dorfzäntrum isch o ersch gad teuwiis nöi gstautet worde, d Trottoir si verbreiteret worde und mä het sogar Böim pflanzt. So söu das ganze chly meh nacheme Zäntrum usgseh, wo me sech o aus Fuessgänger cha ufhaute. Im gliiche Atemzug si aber leider uf dene verbreiterete Trottiors leider ou grad no nöji Parkplätz bout worde, wo dä Fuessgängerberiich leider grad wider chly abwärte.

Vun "http://als.wikipedia.org../../../k/i/r/Kirchberg_BE_0818.html"

Kategori: Ort (Kanton Bärn)

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Deutsch
- English
- Español
- Français
- Italiano
- Nederlands
- Русский
- Svenska